Kravspecifikation

vedrørende konsulentopgaven

**Evaluering af projektet National Udbredelse af Telemedicinsk Sårvurdering**

Indhold

[1. Baggrund 1](#_Toc404947558)

[2. Omfang af materiale og kravspecifikation 3](#_Toc404947559)

[2.1 Omfang af materiale 3](#_Toc404947560)

[2.2 Kravsspecifikation 4](#_Toc404947561)

[3. MedComs medvirken 10](#_Toc404947562)

[Materiale 10](#_Toc404947563)

[Anden medvirken 10](#_Toc404947564)

## 1. Baggrund

En komplikation til diabetes er at diabetikeren er ekstra udsat for at udvikle fod- og bensår. I projektets business case vurderes det at 18.000-20.000 danskere har et eller flere diabetiske fodsår. Derudover vurderes det også at der er 18.000-20.000 danskere der har et venøst bensår. Begge typer af sår er behandlingskrævende. Ofte kan det tilses af en kommunal sårsygeplejerske men i andre tilfælde er det nødvendigt med specialisthjælp fra hospitalet. Det estimeres at antallet af sår der skal tilses af en specialist er 4.212 diabetiske fodsår og 6.321 venøse bensår om året, disse sår er dermed tværsektorielle.

Projektet ”National udbredelse af telemedicinsk sårvurdering” (Projektet) vil forsøge at mindske tidsforbrug af specialister blandt andet ved at forbedre kommunale sårsygeplejerskers kompetencer samt stille et telemedicinsk værktøj, den fælles sårjournal ”pleje.net”, til rådighed som hjælp til at lette kommunikationen mellem kommunale sårsygeplejersker og specialister ansat på hospitalet.

Projektet arbejder med gradvis indfasning i antallet af sår og et af projektets hovedmål er at udbrede brugen af telemedicinsk sårvurdering til 68 pct. af alle diabetiske fodsår og venøse bensår ved projektets afslutning, samt at mindst 80 pct. af kommunerne har telemedicinsk sårbehandling i drift.

Projektet er finansieret af Fonden for Velfærdsteknologi i projektperioden august 2012 til august 2015.

Brugen af telemedicinsk sårvurdering er vedtaget af parterne bag projektet som en permanent metode til understøttelse af tværsektorielt samarbejde i behandlingen af diabetiske fodsår og venøse bensår. Denne beslutning er taget på grundlag af to demonstrationsprojekter der er gennemført af ABT-fonden (nu Fonden for Velfærdsteknologi), på baggrund af disse blev der udarbejdet følgende overordnede mål for udbredelsesprojektet:

* Udbrede telemedicinsk sårvurdering i alle kommuner og regioner
* Frigøre tid i kommuner og regioner
* Effektivisere behandling og forbedre kvaliteten af behandling og pleje af sår

Gevinsterne i initiativet forventes at være:

* Kortere helingstid
* Mindre transport af skrøbelige patienter, herunder også besparelser på patienttransport
* Mindre tidsforbrug hos lægen på hospitalerne, der foretager korte telemedicinske konsultationer og i udgangspunktet kun ser patienter med de mest komplicerede sår i ambulatoriet
* Øget patienttilfredshed
* Øgede kompetencer hos den kommunale sygeplejerske gennem det mere direkte samarbejde med regionale sårsygeplejersker og læger.

Nærværende evaluering af projektet National udbredelse af Telemedicinsk Sårvurdering har til formål at afdække hvorvidt projektet har opfyldt de ovenstående overordnede mål og gevinster.

Bemærk venligst at evalueringen jævnfør kravspecifikationen indeholder en inddragelse af statistikdata for udbredelse, resultater fra udført baselining, samt opfordrer til kvalitativ dataindsamling.

Konsulentopgaven skal indeholde en evaluering og analyse af i hvor høj grad ovenstående tre overordnede mål med tilhørende gevinstområder er indfriet, samt en analyse af årsagerne til en mulig afvigelse herfra. Det ønskes at datamaterialet der bruges i evalueringen er det materiale der er nævnt i 2.1 i så vidt muligt omfang samt det datamateriale der mangler ønskes indsamlet af tilbudsgiver.

Kravene i afsnit 2 fremstiller vores krav til evalueringens indehold, samt en præsentation af eksisterende materiale i 2.1 omfang af materiale. Projektets rammer og forventede gevinster er beskrevet i et dokument som både fungerer som overordnet projektbeskrivelse og business case for projektet, dokumentet har titlen ”Business case”. I forbindelse med projektets opstart blev en planlagt validering af udvalgte parametre i business casen gennemført via en baselining. Resultaterne for baseliningen er godkendt af styregruppen og erstatter de oprindelige parametre.

For overblikkets skyld er kravene sat op i en tabel 2.2 Kravsspecifikation, hvor der er tre tilhørende kolonner. Den første kolonne indeholder et overblik, hvor der foreligger data eller data er tilgængelige primo år 2015. Anden kolonne skal bruges når der indgives tilbud for at indikere, hvorvidt et krav er opfyldt eller ej, hvor der i sidste kolonne angives en reference for de pågældende krav.

Afsnit 3.1 indeholder en oversigt over hvilke dokumenter der udgør udbudsmaterialet. Afsnit 3.2 indeholder et overblik over MedCom’s medvirken i evalueringsperioden.

I forbindelse med EU-projektet ”Renewing Health” er der udarbejdet en metode og ramme som kan anvendes både ved beslutning om gennemførsel af telemedicinsk projekt og evaluering af telemedicinske projekter. Metoden hedder ” The MAST Manual, Model for ASsessment of Telemedicine, December 2010” og bør indgå i overvejelser for evalueringsdesign for evaluering af projektet for udbredelse af telemedicinsk sårvurdering <http://www.mast-model.info/Downloads/MethoTelemed_final_report_v2_11.pdf> . En mini-Mast tjekliste er under udarbejdelse hos ”Center for Innovativ Medicinsk Teknologi” <http://cimt.dk/> . Det anbefales at tilbudsgiver er bekendt med MAST-modellen.

## 2. Omfang af materiale og kravspecifikation

### 2.1 Omfang af materiale

|  |  |  |  |
| --- | --- | --- | --- |
| Afsnit | Materialets navn | Antal sider | Udgivelsesdato for dokumenter |
|  | Business Case juni 2012og EPIKON baselinerapport december 2013 | Business Case: 14 sider  Baseline: 45 sider | Der gennemføres planlagt 2. baselining senest april 2015 |
|  | Oversigt over evalueringsområder i projektet september 2014 | 2 siders Excel ark A3 format |  |
|  | Monitoreringsark  Projektspecifikke statistikker | M: 2 sider, 2 forskellige ark.  PS: 12 sider | Monitoreringsark: Udgives hvert kvartal.  Projektspecifikke statistikker: udgives hver måned. |
|  | KvaliCare såranalyse-rapporter som indsamler baggrundsmateriale til baselining fra 10 kommuner. I alt 3 analyser i henholdsvis år 2013, 2014 og 2015 | 1. såranalyse rapport 66 sider.  2. såranalyse 70 sider | 3. såranalyse gennemføres primo 2015 |
|  | KORA rapport december 2013 som indsamler baggrundsmateriale til baselining for sygehusaktivitet fra LandsPatientRegistret | 13 sider | Forventer ny undersøgelse senest april 2014 |
|  | Rapport fra forskningsprojekt ”Telemedicinsk sårbehandling af diabetiske fodsår i Syddanmark |  | Forventes publiceret primo 2015 |
|  | The MAST Manual, Model for ASsessment of Telemedicine, December 2010 | 80 sider | <http://www.mast-model.info/Downloads/MethoTelemed_final_report_v2_11.pdf> |
|  | mini-Mast tjekliste |  | Under udarbejdelse hos [www.cimt.dk](http://www.cimt.dk) |

### 2.2 Kravsspecifikation

|  |  |  |  |  |
| --- | --- | --- | --- | --- |
| Id. | Krav | Materiale | Opfyldt | Reference |
|  | Generelle krav |  |  |  |
| 1. | Metode og fremgangsmåde skal godkendes af MedCom under opgavens indledende stadier. Herunder at The MAST Manual - Model for ASsessment of Telemedicine er indgået i metodeovervejelserne. |  |  |  |
| 2. | Aflevering af en rapport, som opsummerer resultaterne af evalueringen, opfylder nærværende krav til evaluering og rapportering, og er i overensstemmelse med metode og analysedesign, godkendt af MedCom. |  |  |  |
| 3. | Rapporten skal afleveres til MedCom senest den 15. juli 2015. |  |  |  |
| 4. | Rapporten skal afleveres i både PDF- og word-format. |  |  |  |
| 5. | Rapporten skal ved aflevering være egnet til offentliggørelse uden bearbejdelse eller rettelse og i et professionelt layout og design efter MedComs nærmere anvisninger, herunder om anvendelse af MedComs designmanual og logo mv. samt form og elektroniske formater. |  |  |  |
| 6. | Rapporten skal redegøre for metode og analysedesign for evalueringen. |  |  |  |
| 7. | Evalueringen og rapporteringen skal overholde de opsatte rammer der er beskrevet i projektets overordnede mål og forventede gevinster. Mål og gevinster er hentet fra projektets business case, samt resultater fra baselining fra december 2013. |  |  |  |
| 8. | Evalueringen skal beskrive og forholde sig til projektet dels som helhed og dels i forhold til temaerne   * Etablering og drift af Den fælles sårjournal ”pleje.net” * Udbredelse af telemedicinsk sårvurdering * Kompetenceløft hos kommunale sårsygeplejersker * Klinisk kvalitet * Patient kvalitet * Evaluering af proces og programledelse i form af spørgeskema * Afledte gevinster |  |  |  |
| 9. | Evalueringen skal inddrage resultaterne fra de 2 baseliningsrapporter, da disse dokumenterer de økonomiske gevinster der er opnået for sygehuse og kommuner ved at indføre telemedicinsk sårvurdering. | Baselining rapport december 2013 og kommende baselining april 2015 |  |  |
|  | Krav vedrørende evalueringstemaer |  |  |  |
|  | Etablering og drift af den fælles sårjournal ”pleje.net” |  |  |  |
| 10. | I forhold til den fælles sårjournal ”pleje.net” skal evalueringen omfatte   * Antal registrerede brugere (Brugere omfatter: klinisk personale både i praksis, kommuner og regioner samt patienter) * Vurdering af driftssikkerhed (oppetid, service og udbedring af fejl) og kapacitet * Om udviklingstiltag i den tekniske løsning har medført færre dobbeltregistreringer. * Om udviklingstiltag i den tekniske løsning har medført ændringer i dokumentationspraksis i sårjournalen | Data fra den fælles sårjournal ”pleje.net” og IT-leverandøren ”Dansk Telemedicin”.  Der foreligger driftsstatistikker, beskrivelse af pleje.net, endvidere kan der foretages dataudtræk på antal brugere. Teknisk understøttelse af mindre dobbelt-registrering foreligger delvist, men en videre teknisk udvikling er samtidig i udviklingsproces som forventes afsluttet i maj 2015. |  |  |
|  | Udbredelse af telemedicinsk sårvurdering |  |  |  |
| 11. | Projektets realisering af milepæle og mål, for udbredelsesgrad beskrevet i business casen, skal dokumenteres via antal regioner og kommuner, der har implementeret telemedicinsk sårvurdering med inddragelse af   * Opgørelse af hvor mange tværsektorielle diabetiske fodsår og venøse bensår der er inkluderet i den fælles sårjournal ”pleje.net” ved samarbejde mellem regioner og kommuner indenfor definitionen af et tværsektorielt sår. * Opgørelse af hvor mange patienter der er inkluderet i Den fælles sårjournal ”pleje.net” ved samarbejde mellem regioner og kommuner indenfor definitionen af et tværsektorielt sår. | Data for realisering baseres på foreliggende statistikudtræk fra den fælles sårjournal og monitoreringsark. Der foreligger hver måned projektspecifikke statistikker på antal af sår. Hvert kvartal foretages monitorering på milepæle i projektet som er beskrevet i samarbejdsaftale med regioner og disses samarbejdskommuner. Endvidere offentliggøres hver måned aktivitets statistikker i brugen af den fælles sårjournal. |  |  |
|  | Organisatoriske forandringer og kompetenceløft hos klinisk personale |  |  |  |
| 12. | Projektets realisering af kvalitative gevinster skal dokumenteres via undersøgelse af et kompetenceløft hos kommunale sårsygeplejersker med inddragelse af   1. Analyse af hvilke effekter det direkte samarbejde mellem kommune og hospital har haft på de kommunale sårsygeplejerskers kompetencer, herunder hvad kompetenceudviklingen har bestået i og hvordan samarbejdet er blevet styrket. Derudover ønskes det belyst hvordan kompetencerne fastholdes. 2. Analyse af hvilke effekter et kompetenceløft hos de kommunale sårsygeplejersker har af effekt på organiseringen af sårbehandlingen på sygehusene. 3. Analyse af effekten af det direkte samarbejde mellem kommune og hospital har haft på organisering af sårbehandlingen hos henholdsvis sygehusafdelingerne og kommunerne 4. Analyse af sammenhængen mellem hvem der udbyder projektkompetencekurser og kompetenceniveauet hos den kommunale sårsygeplejerske. 5. Analyse af sammenhængen mellem udbudte projektkompetencekurser og kompetenceniveauet hos den kommunale sårsygeplejerske, herunder skal best practice afsøges. 6. Analyse af sammenhæng mellem e-learningskurser og en evt. lokal optimering af sårbehandlingen 7. Analyse af hvorvidt de mest komplicerede sår bliver behandlet på hospitalerne på baggrund af diagnoseudviklingen mellem Bispebjerg Hospital og Københavns Kommune samt Sygehus Sønderjylland | 5. Der er mulighed for yderligere indsamling af data på Sygehus Sønderjylland og mellem Bispebjerg Hospital og Københavns Kommune ved at lave specielt udtræk på data i den fælles sårjournal efter aftale med ovennævnte. |  |  |
|  | Klinisk kvalitet |  |  |  |
|  | Projektets realisering af de formodede kvalitative gevinster skal dokumenteres via undersøgelse af en evt. forbedring af datakvaliteten med inddragelse af   1. Analyse af anvendelse af den kliniske diagnoseliste, herunder også om der er nogle udfordringer i brugen af diagnoselisten. 2. Analyse af hvorvidt der er sket en reducering i dobbelt-registreringen og hvorvidt dokumentationspraksis og dokumentationsbehov er ændret. 3. Analyse af hvorvidt arbejdsgangene er effektiviseret og om der er oplevet en forbedring, hvor en analyse af hvorvidt de kommunale sårsygeplejersker får hurtigere hjælp fra specialister på hospitalet, er inkluderet. 4. En sammenholdelse af forventede kvalitative interviews og resultater i baseliningsrapport med fokus på udvikling i helingstiden. 5. Analyse af lægernes og sårsygeplejerskernes holdning til og opfattelse af om Sårjournalen kan fungere som grundlag for telemedicinske konsultationer på sygehuset, herunder at billedmaterialet sammen med øvrig journal oplysninger kan fungere som vurderinger uden lægen har set patienten fysisk. | 1. data udtræk fra den fælles sårjournal ”pleje.net”  4. Baseliningsrapport |  |  |
|  | Patientoplevede kvalitet |  |  |  |
|  | Projektets realisering af gevinsterne for patienterne skal dokumenteres via en undersøgelse af om patienterne oplever en positiv forbedring af behandlingen med inddragelse af   1. Analyse af hvorvidt patienternes livskvalitet er forbedret ved brug af indsamling af kvalitative og kvantitative data 2. Analyse af reduceret transporttid. 3. Analyse af patienternes opfattelse af telemedicinsk sårvurdering. Inklusiv om patienterne synes telemedicinsk sårvurdering forbedrer behandlingen, at behandling kom tættere på patienterne, om de følte at telemedicinsk sårvurdering i behandlingen var ubehageligt, om de var nervøse ved sårsygeplejerskernes større ansvar samt om de overordnet var tilfredse med telemedicinsk sårvurdering. | Region Syddanmark færdiggør aktuelt en forskningsrapport ”Telemedicinsk sårbehandling af diabetiske fodsår i Syddanmark”, hvor der er foretaget en analyse på patient vinklen. Resultater fra denne rapport forventes at kunne anvendes, endvidere arbejder Københavns kommune aktuelt med en undersøgelse af borgerens/patientens oplevelser med telemedicin/telesår. MedCom er inviteret til et samarbejde, så resultater forventes at kunne anvendes.  2. Dette punkt er en del af baseliningen.  3. Data fra rapport fra Region Syddanmark som offentliggøres primo 2015, foreløbige resultater på patient vinkler fra Region Syddanmarks forskningsrapport er offentliggjort i rapporten ” REgioNs of Europe WorkINg toGether  for HEALTH, maj 2014”, fra EU-projektet ”Renewing Health” |  |  |
|  | Evaluering af proces og programledelse |  |  |  |
|  | Evalueringen skal indeholde en evaluering af projektets programledelse med fokus på   * Programledelsens betydning for implementeringen, * Om der var noget der kunne være gjort bedre * Hvad der var gjort godt.   Derudover skal organiseringen af implementeringsprocessen evalueres med fokus på   * Betydningen for gevinsterne nævnt i indledningen at der er forskelle i implementeringen blandt kommuner * Betydningen for gevinsterne nævnt i indledningen at der er forskelle i implementeringen blandt regioner |  |  |  |
|  | Afledte gevinster |  |  |  |
|  | Projektets realisering af gevinster der ikke hører inden under ovenstående evalueringer og analyser skal afdækkes. |  |  |  |

## 3. MedComs medvirken

### Materiale

* + 1. Business Case og baseliningsrapport
    2. Oversigt over evaluering af sårprojektet, emner og metoder, Excelark format A3
    3. Statistik og monitorerings ark
    4. [Tilbudsgiverens eventuelle angivelse af MedComs yderligere materiale eller dokumentation i rimeligt og nødvendigt omfang]

### Anden medvirken

* + 1. Deltagelse i møder i rimeligt og nødvendigt omfang
    2. Supplerende oplysninger i rimeligt og nødvendigt omfang
    3. Godkendelse af metode og analysedesign